Are Stenvik

Are Stenvik (født 1966) er en norsk jurist. Den 16. juni 2023 ble han utnevnt til dommer i Norges Høyesterett. Han tiltrådte som høyesterettsdommer 9. oktober 2023.

Stenvik er oppvokst på Kolbotn og gikk på Oppegård videregående skole. Han tok juridisk embetseksamen i 1990 og doktorgraden i rettsvitenskap i 1996, begge ved Universitetet i Oslo. 

Etter juridisk embetseksamen arbeidet Stenvik som advokatfullmektig og advokat ved advokatfirmaet Bugge, Arentz-Hansen og Rasmussen. Han tok en doktograd på området patentbeskyttelse, og arbeidet deretter i ti år som professor ved Universitetet i Oslo. I 2011 ble han partner i advokatfirmaet BA-HR.

Stenvik er regnet som en av landets fremste advokater innenfor fagfeltet immaterialrett og media. Stenvik fikk møterett for Høyesterett i 2016.

I mai 2023 ble han innstilt som ny dommer i Norges Høyesterett etter å ha søkt på stillingen for tredje gang. Stenvik ble utnevnt til dommer Høyesterett i statsråd 16. juni 2023.

Referanser  

Alumni fra Universitetet i Oslo
Fødselsdato ikke oppgitt
Norske høyesterettsdommere